# Bàlsam del Tigre

El Bàlsam del Tigre o Tiger Balm (en xinès: 虎標萬金油; pinyin: Hǔbiao Wànjīnyóu; POJ: Hó͘-phiau Bān-kim-iû) és un liniment analgèsic fabricat i distribuït per l'empresa de Singapur Haw Par Corporation. S'utilitza principalment per a l'alleujament del dolor extern.

## Història

Un precursor del Bàlsam de Tigre anomenat Ban Kin Yu (萬金油 o Ten Thousand Golden Oil) va ser desenvolupat a la dècada del 1870 durant l'època colonial britànica per l'herbolari xinès Aw Chu Kin, fill de l'herbolari hakka Aw Leng Fan. El seu pare l'havia enviat a Yangon a la dècada del 1860 per ajudar l'herboristeria del seu oncle. Més endavant, Aw Chu Kin va obrir un negoci familiar anomenat Eng Aun Tong («Saló de la Pau Eterna»). Al seu llit de mort el 1908, va demanar als seus fills Aw Boon Haw i Aw Boon Par de perfeccionar el producte. El 1918, la família Aw s'havia convertit en una de les famílies més riques de Yangon i el producte va ser rebatejat amb vocació comercial com a Bàlsam del Tigre. A la dècada del 1920, els germans havien convertit l'Eng Aun Tong en un imperi empresarial de gran èxit que produïa i comercialitzava productes farmacèutics, inclòs el bàlsam en qüestió que després de vendre's a Birmània es va exportar a la resta de l'est i el sud-est asiàtic.
Els germans Aw es van traslladar a Singapur per mor de problemes amb el govern colonial del Raj Britànic el 1924. Van obrir una botiga primer a Amoy Street, després es van traslladar a Cecil Street i finalment al número 89 de Neil Road entre 1924 i 1926. Boon Haw també va fundar diaris a la Xina i Singapur, de fet, la seva filla va afirmar que es va gastar tants diners en publicitat que «va pensar que seria més barat obrir uns quants diaris».
El 2013, una demanda presentada per Haw Par contra l'empresa índia Rangoon Chemical Works, en la qual assegurava que el bàlsam Flying Tiger d'aquesta infringia la marca registrada de Tiger Balm, va arribar al Tribunal Suprem de l'Índia. Com a resultat, Rangoon Chemical Works va haver de fer canvis en la marca del seu producte.
El 2018, venien deu productes sota la marca Tiger Balm en més de cent països. El producte venut a l'Índia és fabricat a Hyderabad per Makson i comercialitzat per Alkem Laboratories. Entre 1993 i 2011, havia estat fabricat i comercialitzat per Elder Pharmaceuticals.

## Composició

| Ingredient | Roig | Blanc | Ultra |
| Mentol | 10% | 8% | 11% |
| Càmfora | 11% | 11% | 11% |
| Oli de menta | 6% | 16% | 6% |
| Oli de cajuput | 7% | 13% | 13% |
| Oli de brot de clau | 5% | 1,5% | 2% |
La resta és una base de vaselina i parafina. L'etiqueta de l'envàs indica que els ingredients actius són el mentol i la càmfora. Un nou producte anomenat Tiger Balm White HR utilitza oli d'eucaliptus en lloc d'oli de cajuput.

## Referències

* ↑ del Río, Blanca. «¿Conoces el bálsamo de Tigre? Te contamos todo sobre el famoso multiusos» (en es-), 22-07-2022. [Consulta: 14 agost 2022].
* ↑ Marks, Ben. «Singapore's Beloved and Creepy Wonderland, Built on the Healing Powers of Tiger Balm». Collectors Weekly, 29-06-2016. Arxivat de l'original el 2021-07-25. [Consulta: 19 setembre 2021].
* 1 2 https://www.nst.com.my/news/nation/2020/01/560325/tiger-balm-panacea-all-ills
* ↑ Ting, Kennie. «The Singapore Story through 60 objects». A: Advertisement signboard for Tiger Balm Ten Thousand Golden Oil, Singapore, c. 1970s.. 4. Culture Academy Singapore, 2019, p. 58.
* ↑ Huang, Jianli; Hong, Lysa Modern Asian Studies, 41, 1, 11-12-2006, pàg. 47. DOI: 10.1017/S0026749X05002349 [Consulta: free].
* 1 2 «Tiger Balm – from Yangon to the world», 15-11-2019. Arxivat de l'original el 2022-08-14. [Consulta: 14 agost 2022].
* ↑ «Why Tiger Balm is the secret behind this Singapore theme park» (en anglès), 07-09-2018. [Consulta: 14 agost 2022].
* ↑ «ASIANOW - Asiaweek». [Consulta: 14 agost 2022].
* ↑ «Sc Moved Against Tiger Balm Imitations». Business Standard News, 19-09-2021. Arxivat de l'original el 2021-09-19 [Consulta: 14 agost 2022].
* ↑ Plantilla:Ref-publicació títol=Balm Maker To Redesign Packaging
* ↑ «Tiger Balm is based in Singapore, but where was the product invented?» (en anglès), 17-02-2018. [Consulta: 14 agost 2022].
* ↑ Singh, Rajiv «Can iconic Tiger Balm makers be third-time lucky in India?». The Economic Times.
* ↑ «Tiger Balm: Roaring back to success». Perspectives@SMU. Singapore Management University, 25-05-2016. Arxivat de l'original el 2021-09-27. [Consulta: 27 setembre 2021].
* ↑ «Tiger Balm-maker targets Rs 200 crore in India revenues» (en anglès). [Consulta: 14 agost 2022].
* ↑ Datta, PT Jyothi. «A balm for smart-gadget users» (en anglès), 12-02-2018. [Consulta: 14 agost 2022].
* ↑ «Alkem to market Tiger Balm range of products in India - The Financial…», 19-09-2021. Arxivat de l'original el 2021-09-19. [Consulta: 14 agost 2022].
* ↑ «As dengue, malaria threats loom, Tiger Balm shifts to mosquito repell…», 19-09-2021. Arxivat de l'original el 2021-09-19. [Consulta: 14 agost 2022].
* ↑ «Tiger Balm Red - Summary of Product Characteristics». Electronic Medicines Compendium. Datapharm, 18-03-2020. Arxivat de l'original el 2021-03-04. [Consulta: 19 setembre 2021].
* ↑ «Tiger Balm White - Summary of Product Characteristics». Electronic Medicines Compendium. Datapharm, 14-04-2021. Arxivat de l'original el 2021-09-19. [Consulta: 19 setembre 2021].
* ↑ «Tiger Balm’s Ingredients». tigerbalm.com. Tiger Balm. [Consulta: 20 setembre 2021].